stanford-oval/wikipedia huggingface dataset:
Tom Selleck

| Tom Selleck |
| --- | --- |
 Tom Selleck vuonna 2010.
Henkilötiedot
Koko nimi:  Thomas William Selleck
Syntynyt: 29. tammikuuta 1945 (ikä 79) Detroit, Michigan, Yhdysvallat
Näyttelijä
Aktiivisena:  1969–
Merkittävät roolit:  Thomas Magnum (Magnum P.I.) Francis "Frank" Reagan (Blue Bloods)
Aiheesta muualla
IMDb 
Elonet
Thomas William Selleck (s. 29. tammikuuta 1945 Detroit, Michigan) on yhdysvaltalainen näyttelijä, joka tunnetaan parhaiten pääroolistaan pitkään esitetyssä Magnum -televisiosarjassa.
Selleckille tarjottiin Magnum-sarjan pääosaa vuonna 1981. Hän otti roolin vastaan, vaikka oli jo sitoutunut esittämään Indiana Jonesia Kadonneen aarteen metsästäjät -elokuvassa. Selleck hylkäsikin elokuvaroolin muutamia viikkoja ennen elokuvan kuvausten alkua.
Selleck oli myös ehdolla Mitch Buchannonin rooliin Baywatch-sarjassa.
Selleck on esiintynyt sekä Magnumin aikana että sen jälkeen useissa elokuvissa kuten Karkuri , Kolme miestä ja pikkuneiti ja Kolme miestä ja baby. Hän esitti pääosaa elokuvassa Australian villi länsi. Sen lisäksi hän näytteli Monica Gellerin pitkäaikaista poikaystävää Richardia televisiosarjassa Frendit. Viime vuosina Selleck on näytellyt poliisipäällikkö Jesse Stonea useissa televisioelokuvissa, joista ensimmäinen on Jesse Stone: Stone Cold. Viimeisin merkittävä TV-sarja, jossa hän on pääesiintyjä on Blue Bloods. Siinä hän näyttelee New Yorkin poliisikomentajaa (ylin arvonimi), jonka perhe on vahvasti mukana isänsä toimessa (pojat ovat poliisivoimissa, tytär apulaissyyttäjä ja isoisä on eläkkeellä oleva entinen poliisikomentaja - ennen poikaansa).
Selleckillä on tähti Hollywood Walk of Famella.
Yksityiselämä

Tom Selleck on ollut kaksi kertaa naimisissa, vuosina 1971-1982 Jaqueline Rayn kanssa. Vuonna 1987 Selleck meni naimisiin Jillie Mackin kanssa. Tom Selleckillä on kaksi lasta.
Aiheesta muualla

Kuvia tai muita tiedostoja aiheesta Tom Selleck Wikimedia Commonsissa
Tom Selleck Internet Movie Databasessa. (englanniksi)
Tom Selleck Elonetissä.
Koge-Donbo

| Koge-Donbo*> こげどんぼ*.Henkilötiedot |
| --- | --- |
Koko nimi:  Kokoro Koharuno
Syntynyt: 27. helmikuuta 1976 (ikä 48)
Taiteilija
Kuuluisimpia töitä:   Pita-Ten  Di Gi Charat 
Aiheesta muualla
koge.kokage.cc
Koge-Donbo* (jap. こげどんぼ*, ennen jap. コゲどんぼ, oik. Kokoro Koharuno jap. 小春こころ, s. 27. helmikuuta 1976) on japanilainen mangaka. Hän on tullut tunnetuksi muun muassa shōnen-sarjallaan Pita-Ten.
Aiheesta muualla

Koge-Donbo   Anime News Networkissa (englanniksi)
Tonio Kröger

Tonio Kröger on Thomas Mannin 25-vuotiaana 1901 kirjoittama novelli, joka julkaistiin 1903.
Novelli kuvaa Antonio ”Tonio” Krögerin, nuoren pohjoissaksalaisen pojan kehitystä lapsuudesta tunnetuksi taiteilijaksi. Kröger on kasvanut kauppiasisän ja taiteellisen äidin vaikutuksen alla. Hän halveksii ympäristönsä porvarillista elämää, mutta pitää toisaalta omaa taiteellisuuttaan heikkoutena ja kadehtii tavallisten ihmisten elinvoimaisuutta. Tonion kasvettua hänestä tulee kuuluisa kirjailija Etelä-Saksassa. Hänen oma sisäinen konfliktinsa ei ratkea myöskään hänen paluullaan takaisin pohjoiseen, sillä hän ei edes halua ratkaista sitä. Hänen mielestään taiteilija on erottanut itsensä pysyvästi normaalista elämästä.
Novellissa on havaittavissa runsaasti linkkejä Mannin omaan elämään. Mann on itse kotoisin Lyypekistä, kun taas Krögerin synnyinpaikkaa ei mainita muuten, kuin että se on Itämeren rannalla oleva kauppakaupunki, ja kirjassa viitataan kaupungin olevien työmiesten puhuvan saksan ja tanskan sekoitusta. Tämä viittaa selkeästi Lyypekkiin, joka on kautta historian ollut tärkeä Itämeren satamakaupunki. Lisäksi Mannin perhe muutti Lyypekistä Müncheniin Mannin isän kuoltua, ja myös Kröger muutti sinne isänsä kuoleman jälkeen. Mann oli myös vanhaa kauppiassuvun jälkeläinen, joka ryhtyi kirjailijaksi, kun taas Kröger on kauppiassuvun vesana ryhtynyt runoilijaksi. Krögerin äiti on etelämaalainen, Mannin äiti taas brasilialainen . Näistä yhteyksistä johtuen Tonio Krögeriä pidetään yleensä varsin omaelämäkerrallisena romaanina.
Novellissa on myös selkeä viittaus Mannin samaan aikaan tekemään sukueepokseen Buddenbrookit. Kyseisessä kirjassa mainitaan Krögerit Buddenbrookien sukulaissukuna.
Kino Juha

| Kino Juha |
| --- | --- |

Sijainti:  Nurmijärvi, Suomi
Koordinaatit:  60°27′42″N 24°48′22″E﻿ / ﻿60.46158542°N 24.80608188°E﻿ / 60.46158542; 24.80608188
Rakennustyyppi:  Elokuvateatteri
Valmistumisvuosi:  1958
 fiKino Juha 
  
Kino Juha on vuonna 1958 rakennettu elokuvateatteri Nurmijärven Kirkonkylällä ja ainoa kunnan alueella toimiva elokuvateatteri.
Elokuvateatterissa on 139 uutta istuinta ja neljä paikkaa pyörätuoleille. Salissa on esiintymislava ja äänentoistolaitteet, joten Kino Juhassa voidaan pitää myös pienimuotoisia konsertteja ja kokouksia.
Teatteri on saanut Suomen elokuvasäätiöltä useana vuonna toimintatukea. Vuonna 2012 tehdyn rakennuksen kunnostustyön on suunnitellut arkkitehtitoimisto Arkkitehdit Mustonen.
Historia

Elokuvateatterin rakensivat kirkonkylän keskustaan Sirkka ja Veikko Säilä kirkonmiesten vastustuksesta huolimatta. He kun pitivät "elävien kuvien teatteria" synnillisenä ja mahdollisesti jopa nurmijärveläisten sukupuolisiveyttä vaarantavana laitoksena.
Säilän tytär Ulla Luukkonen perheineen jatkoi toimintaa 1980-luvun loppupuolelle asti.
Vuodesta 1997 alkaen teatteria pyöritti seuraavat 21 vuotta Pentti Niemelä aina Kino Juhan 60-vuotispäiviin asti vuonna 2018.
Vuoden 2019 alussa Kino Juha siirtyi elokuvaohjaaja Taavi Vartian yhtiön omistukseen.
Aiheesta muualla

Kino Juhan kotisivut (Arkistoitu – Internet Archive)
Kondenssivesimenetelmä

Kondenssivesimenetelmä on sisäympäristön toksikologiassa käytetty näytteenottotapa, jossa tutkittavan tilan sisäilmasta tiivistetään kosteutta. Saatua kondenssivettä voidaan tutkia esimerkiksi solutoksikologisin keinoin solutesteillä. Ilmankosteus kantaa mukanaan kuiva-ainetta, josta voidaan mitata haitallisten aineiden aikaansaamaa toksisuutta.
Kelly Clarksonin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 9 |  |
| ↙Kokoelmat | 3 |  |
| ↙EP:t | 7 |  |
| ↙Singlet | 20 |  |
| ↙B-puolet | 4 |  |
| ↙Videot | 2 |  |
| ↙Musiikkivideot | 21 |  |
Viitteet
Yhdysvaltalaisen pop-rock-laulaja Kelly Clarksonin diskografia käsittää yhdeksän studioalbumia, kolme kokoelma-albumia, seitsemän EP-levyä ja 20 singleä.
Muut listoille päässeet kappaleet

Seuraavia Kelly Clarksonin kappaleita ei ole julkaistu singleinä, mutta ne ovat digitaalisen myyntinsä vuoksi päässeet listoille.
"Beautiful Disaster"
Muut kappaleet

Seuraavia kappaleita ei ole julkaistu singleinä eivätkä ne esiinny Kelly Clarksonin albumeilla.
"(You Make Me Feel Like A) Natural Woman"
"Oh, Holy Night"
"My Grown Up Christmas List"
"Timeless"
"The Trouble With Love Is"
"Respect"
"Trying to Help You Out"
Muut kappaleet > Musiikkivideot

| Vuosi | Kappale | Ohjaaja(t) |
| --- | --- | --- |
| 2002 | "A Moment Like This" | Antti J. Jokinen |
| 2002 | "Before Your Love" | Antti J. Jokinen |
| 2003 | "Miss Independent" | Liz Friedlander |
| 2003 | "Low" | Antti J. Jokinen |
| 2003 | "The Trouble with Love Is" | Bryan Barber |
| 2004 | "Breakaway" | David Meyers |
| 2004 | "Since U Been Gone" | Alex DeRakoff |
| 2005 | "Behind These Hazel Eyes" | Joseph Kahn |
| 2005 | "Because of You" | Vadim Perelman |
| 2006 | "Walk Away" | Joseph Kahn |
| 2007 | "Never Again" | Joseph Kahn |
| 2007 | "Because of You" (Reba McEntiren kanssa) | Roman White |
| 2007 | "One Minute" |  |
| 2007 | "Don't Waste Your Time" | Roman White |
| 2009 | "My Life Would Suck Without You" | Wayne Isham |
| 2009 | "I Do Not Hook Up" | Bryan Barber |
| 2009 | "Already Gone" | Joseph Kahn |
| 2010 | "Don't You Wanna Stay" (Jason Aldean ja Kelly Clarkson) | Paul Miller |
| 2011 | "Mr. Know It All" | Justin Francis |
| 2011 | "Stronger (What Doesn't Kill You)" | Shane Drake |
Tonin Harapi

Tonin Harapi (9. kesäkuuta 1928 Shkodra, Albania – 30. heinäkuuta 1992) oli albanialainen säveltäjä. Hän syntyi Shkodrassa Albaniassa, opiskeli Moskovan konservatoriossa ja valmistui Tiranan konservatoriosta vuonna 1964.
Harapi sävelsi muiden muassa lastenoopperan Kufitarët,  operetin Mësimi i pyllit, oratorion, kamarimusiikkia, oopperoita ja pianomusiikkia.[lähde? ]
Kollaa kestää (kirja)

| Kollaa kestää – kertomuksia Kollaanjoen rintamalta |
| --- | --- |

Kirjailija:  Erkki Palolampi
Kansitaiteilija:  Eeli Jaatinen
Kieli:  suomi
Genre:  sotaromaani
Kustantaja:  WSOY
Julkaistu:  1940
Sivumäärä:  312
Löydä lisää kirjojaKirjallisuuden teemasivulta
Kollaa kestää on vuonna 1940 julkaistu talvisodasta kertova sotaromaani, jonka kirjoitti valistusupseerina toiminut reservin luutnantti ja toimittaja Erkki Palolampi. Kirja kuvaa Kollaan taisteluja talvisodassa ja etenkin ratkaisutaisteluiden aikaa maaliskuussa 1940.
Kirjan nimi vakiinnutti sanonnan ”Kollaa kestää”, jolla kuvataan ”talvisodan ihmettä” ja ”talvisodan henkeä” sekä sitä, ettei koskaan tule luovuttaa. Kollaa kestää oli välitön myyntimenestys. Vuosien 1940–1941 aikana siitä otettiin seitsemän painosta, joita myytiin 69 300 kappaletta. Viimeisin uusi painos on vuodelta 2011. Kirjan alkuperäisen kansikuvan teki Eeli Jaatinen.
Suomen sotahistorian tunnetuista henkilöistä Kollaan taisteluissa olivat mukana tarkka-ampuja Simo Häyhä (”Simuna”), Aarne Juutilainen (”Marokon kauhu”) ja II//JR34:n komentaja, ratsumestari Carl von Haartman.
Teoksen vironkielinen laitos takavarikoitiin Virossa toisen maailmansodan saksalaismiehityksen aikana.
Tommi Anonen

Tommi Anonen (s. 27. lokakuuta 1971) on suomalainen pesäpalloilija. Anonen edusti urallaan Superpesiksessä Riihimäen Pallonlyöjiä, Hyvinkään Tahkoa, Jyväskylän Kiriä ja Kinnarin Pesistä. Hyvinkään Tahkossa pelatessaan Anonen saavutti kaksi SM-hopeaa kaudella 1994 ja kaudella 1999. Anonen pelasi urallaan yhden A-poikien Itä-Länsi-ottelun yhden B-poikien Itä-Länsi-ottelun. Anonen pelasi urallaan 243 Superpesiksen runkosarjaottelua. Näissä hän löi yhdeksän kunnaria ja 75 tavallista juoksua, toi 108 juoksua ja keräsi 674 kärkilyöntiä. Anonen pelasi urallaan 55 Superpesiksen ylemmän loppusarjan ottelua. Näissä hän löi yhden kunnarin ja 13 tavallista juoksua, toi 20 juoksua ja keräsi 143 kärkilyöntiä. Anonen pelasi urallaan 18 Superpesiksen alemman loppusarjan ottelua. Näissä hän löi yhden kunnarin ja viisi tavallista juoksua, toi 12 juoksua ja keräsi 55 kärkilyöntiä.
Koiralammi (Sysmä, Taipale)

| Koiralammi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°37′03″N, 25°49′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskujoki:  ei laskuojaa 
Järvinumero:  14.813.1.009
Mittaustietoja
Pinnankorkeus:  105,7 m  
Pituus:  250 m  
Leveys:  90 m  
Rantaviiva:  0,778 km  
Pinta-ala:  1,568 ha  
Saaria:  ei saaria 
 fiKoiralammi 
Koiralammi  on Päijät-Hämeessä Sysmässä  Taipaleen lähellä sijaitseva lampi.
Maantietoa

Lampi on 250 metriä pitkä, 90 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Vähäjoen valuma-alueeseen (14.813) se kuuluu. Lammen vedenpinnan korkeus on 105,7 metriä mpy.
The Cheetah Girls 2

| The Cheetah Girls 2 |
| --- | --- |

Ohjaaja:  Kenny Ortega
Käsikirjoittaja:   Deborah Gregory  Felicia Henderson  Alison Taylor 
Tuottaja:   Deborah Gregory  Felicia Henderson 
Säveltäjä:  David Nessim Lawrence
Pääosat:   Raven-Symoné  Adrienne Bailon  Sabrina Bryan  Kiely Williams  Belinda Peregrin 
Valmistustiedot
Valmistusmaa:  Yhdysvallat
Levittäjä:  Disney-ABC Domestic Television Netflix Disney+
Ensi-ilta:  2006
Kesto:  93 min
Alkuperäiskieli:  englanti
Edeltäjä:  The Cheetah Girls (2003)
Seuraaja:  The Cheetah Girls: One World (2008)
Aiheesta muualla
IMDb 
Elonet
AllMovie
Infobox OKNimi-testi OK: 
The Cheetah Girls 2 on jatkoa Disney Channelin elokuvalle The Cheetah Girls. Pääosissa nähdään jälleen Raven-Symoné, Adrienne Bailon, Sabrina Bryan ja Kiely Williams.
Näyttelijät

| 0 | 1 | 2 |
| --- | --- | --- |
|  Raven-Symoné  | … |  Galleria "Bubbles" Garibaldi   |
|  Adrienne Bailon  | … |  Chanel "Chuchie" Simmons   |
|  Sabrina Bryan  | … |  Dorinda "Doe" Thomas   |
|  Kiely Williams  | … |  Aquanette "Aqua" Walker   |
|  Belinda Peregrín  | … |  Marisol Durán   |
|  Lynn Whitfield  | … |  Dorothea Garibaldi   |
|  Lori Anne Alter  | … |  Juanita Simmons   |
|  Golan Yosef  | … |  Joaquin   |
|  Peter Vives  | … |  Angel   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Party's Just Begun |  |  |  |  |  |  |  |  |
| 2. | Strut |  |  |  |  |  |  |  |  |
| 3. | Dance With Me |  |  |  |  |  |  |  |  |
| 4. | Why Wait |  |  |  |  |  |  |  |  |
| 5. | A La Nanita Nana |  |  |  |  |  |  |  |  |
| 6. | Do Your Own Thing |  |  |  |  |  |  |  |  |
| 7. | It's Over |  |  |  |  |  |  |  |  |
| 8. | Step Up |  |  |  |  |  |  |  |  |
| 9. | Amigas Cheetahs |  |  |  |  |  |  |  |  |
| 10. | Cherish The Moment |  |  |  |  |  |  |  |  |
| 11. | Cheetah Sisters (barcelona Mix) |  |  |  |  |  |  |  |  |
| 12. | Everyone's A Star |  |  |  |  |  |  |  |  |
| 13. | It's Gonna Be Alright |  |  |  |  |  |  |  |  |
Aiheesta muualla

Cheetah girls myspace - sivusto
Koja-yhtiöt

Koja-yhtiöt on vuonna 1935 perustettu perheomisteinen suomalainen ilmankäsittely- ja ilmastointilaitteita valmistava yritysryhmä. Koja-yhtiöt muodostuu Koja Oy:stä, Kojacool Oy:stä ja Fennocon Oy:stä. Yritys toteuttaa ilmankäsittelyratkaisuja sekä puhaltimia niin rakennuksiin, laivoihin kuin teollisuuteen.
Toiminta

Koja Oy kehittää, valmistaa ja markkinoi ilmastointi- ja ilmankäsittelyratkaisuja sekä puhaltimia rakentamisen, teollisuuden ja laivojen tarpeisiin.
Kojacool Oy vastaa päämiessuhteista italialaisiin laitevalmistajiin.
Fennocon Oy on Koja-yhtiöihin kuuluva laiva- ja laitesuunnitteluun erikoistunut insinööritoimisto.
Historia > 1930-1960

Rakennusmestari Väinö Aalto ja insinööri Oskari J. Koivunen perustavat Koja Oy:n Tampereella. Koja valmisti alkuvuosina rakennusteollisuuden tuotteita, kuten heloja, ilmanvaihtoventtiilejä, ikkunarautoja, myymäläkalustojen metalliosia ja pilkkejä. Kojan toiminta laajeni vuonna 1939 kun yritys osti oman tontin Tampereelta, Hatanpään Puistokujalta.
Sotavuosien aikana Koja valmisti pääosin häkäpönttöjä ja puukaasutinlaitteita armeijan autoihin. Toisen maailmansodan päätyttyä Koja valmisti ensimmäisen oman teollisuuspuhaltimen.
Kojassa päätettiin keskittyä pääosin ilmanvaihdon tuotteiden valmistukseen. Vuonna 1951 ensimmäiset omat ilmastointikoneet valmistettiin Kojan tehtaalla. Vuonna 1952 Kojan liikevaihto nousi ensimmäisen kerran yli 25 miljoonan markan.
Historia > 1960-2000

Koja teki mittavia ilmastointiurakoita kuten muun muassa Tampereen jäähalliin. Koja Oy osti tontin Lentokentänkadulta Rantaperkiöstä. Väinö Aallon poika Pekka Aalto nimitettiin Koja Oy:n toimitusjohtajaksi.
Koja-yhtiöiden työntekijämäärä nousi yli sadan ja vienti Neuvostoliittoon käynnistyi. Uusi pääkonttorirakennus valmistui ja toiminta siirtyi kokonaisuudessaan Rantaperkiöön. Koja sai merkittävän toimituksen Irakiin, joka käsitti ilmastointilaitteiden toimituksen ja asennuksen 28 ammattikoululle.
Koja-yhtiöt täytti 50 vuotta vuonna 1985 ja liikevaihto kasvoi yli 60 miljoonaan markkaan. Riku Helle nimitettiin Koja Oy:n toimitusjohtajaksi.
Koja-yhtiöiden liikevaihto ylitti 100 miljoonan markan rajan. Vuonna 1993 Vesa Sorkio nimitettiin Koja Oy:n ja Koja Ilmastointi Oy:n toimitusjohtajaksi. Projektivienti Venäjälle käynnistyi uudelleen ja Kojassa aloitettiin Marine-liiketoiminta, jonka kautta Koja pääsi suunnittelemaan ja toimittamaan maailman suurimpien risteilyalusten ilmastointeja. Vesa Sorkio nimitettiin koko Koja-Yhtiöt Oy:n toimitusjohtajaksi. Vuonna 1998 Kojan uusi tehdas rakennettiin Jalasjärvelle.
Historia > 2000-luvulla

2000-luvun alussa Koja laajensi Jalasjärven tehdastaan. Liiketoiminta-alueiksi muodostuivat marine, prosessipuhaltimet ja yleisilmanvaihto. Kansainvälistyvä liiketoiminta vei perheyrityksen globaaliin talouteen. Marinessa Koja sai merkittäviä risteilyalusten ilmastointiurakoita kuten maailman suurimpien risteilyalusten Oasis-sarjan, prosessipuhaltimissa muun muassa mittavan puhallintoimituksen Uruguayhin sellutehtaalle ja yleisilmanvaihdossa Helsinkiin rakennetun Musiikkitalon ilmastoinnin Future-koneilla. Urakointitoiminta myytiin vuonna 2008 ja Koja keskittyi teolliseen valmistukseen.
Vuonna 2011 Koja Oy:n toimitusjohtajaksi nimitettiin Matti Sippola, Kojacool Oy:n toimitusjohtajaksi Harri Huhtamäki ja Koja-Yhtiöt Oy:n toimitusjohtajaksi Jorma Aalto. Koja ryhtyi pääosakkaaksi suunnittelutoimisto Fennocon Oy:hyn. Elinkaaripalvelut eriytettiin omaksi liiketoiminta-alueeksi. Leena Aalto nimitettiin Koja-Yhtiöt Oy:n toimitusjohtajaksi vuonna 2014. Konsernin liikevaihto ylitti 64 miljoonaa euroa ja henkilöstä oli noin 280. Koja-yhtiöt käynnisti vuonna 2015 historiansa suurimman Suomeen tehtävän investointiohjelman. Lisäksi Koja perusti tytäryhtiön Venäjälle ja laivapuolella elinkaaripalveluja tehostettiin Floridaan perustetulla kaupintavarastolla. Perheyritys täyttää 80 vuotta.
Vuonna 2017 Koja ilmoitti investoivansa yhteensä 50 miljoonaa euroa Tampereelle ja Jalasjärvelle.
Tommi Aro

| Tommi Aro> Henkilötiedot |
| --- | --- |
Koko nimi:  Tommi Aro
Syntynyt: 8. kesäkuuta 1986
Salibandyn pelaaja
Pelipaikka:  Puolustaja
Seura:  EräViikingit
Pelinumero:  10
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2004–2007   2007–2016   2008–2009   2016–2019 | HIFK   Erä   Erä Akatemia   EräViikingit | 78 (21+26=47)   204 (52+88=140)   5 (2+2=4)   36 (4+23=27) | 78 (21+26=47)   204 (52+88=140)   5 (2+2=4)   36 (4+23=27) |
Maajoukkue
| 2011–2019 | Suomi | 34 (2+7=9) | 34 (2+7=9) |
 Seurajoukkueuran tilastot kattavat vain kansalliset sarjat, päivitetty 3. syyskuuta 2022.  Maajoukkueuran tilastot päivitetty 3. syyskuuta 2022.
Tommi Aro (s. 8. kesäkuuta 1986) on suomalainen salibandyn pelaaja ja maailmanmestari. Aro edustaa seuratasolla helsinkiläistä EräViikinkejä. Aro on pelipaikaltaan puolustaja.
Aro aloitti ammattilaisuransa Salibandyliigassa HIFKissä kaudella 2004–2005. Hän pelasi HIFK:issä kolme kautta, joissa saavutti 78 runkosarjaottelussa 21 maalia ja 26 syöttöpistettä. Kaudeksi 2007–2008 Aro siirtyi espoolaiseen Erään, jossa pelasi kahdeksan kautta. Kaudella 2008–2009 Aro pelasi viisi ottelua Erä Akatemiassa Divaria. Erässä hän saavutti kaksi SM-hopeaa ja yhden SM-pronssin. Aro pelasi Erässä yhteensä 153 runkosarjaottelua, joissa teki 42 maalia ja 75 syöttöpistettä. Pudotuspeleissä hän teki Erälle 10 maalia ja 13 syöttöpistettä 51 ottelussa. Erä fuusioitui SSV:n kanssa vuonna 2017, minkä jälkeen Aro siirtyi muodostuneeseen EräViikinkeihin. EräViikingeissä hän on pelannut 24 runkosarjaottelua, joissa on tehnyt yhden maalin ja 14 syöttöpistettä. Pudotuspeleissä hän on pelannut 12 ottelua, joissa on tehnyt kolme maalia ja yhdeksän syöttöpistettä. Hän saavutti ensimmäisellä kaudella EräViikinkien kanssa SM-hopeaa.
Aro debytoi Suomen aikuisten maajoukkueessa vuonna 2011. Hän oli mukana Suomen maajoukkueessa Riian MM-kilpailuissa 2016, joissa Suomi saavutti maailmanmestaruuden. Aro on pelannut maajoukkueessa 34 ottelua, joissa on tehnyt kaksi maalia ja seitsemän syöttöpistettä.
Toleranssi (valmistustekniikka)

Toleranssi määrää sallitut rajat jollekin tuotteen tekniselle ominaisuudelle. Ominaisuudet voivat olla esimerkiksi elektronisen komponentin sähköisiä ominaisuuksia tai koneen osan mittoja ja muotoja. Toleranssi siis kuvaa esim. tuotteen tai työstön hyväksyttyä epätarkkuutta.
Valmistustoleranssien käyttöönottaminen on ollut teollisen valmistustekniikan kulmakiviä, koska se on auttanut kehittämään toistettavuutta valmistuksessa ja siten on kyetty valmistamaan osia, jotka ovat vaihtokelpoisia. Vaihtokelpoisten osien edelläkävijänä pidetään 1800-luvun yhdysvaltalaista aseteollisuutta, erityisesti Colt-revolveritehdasta. Aikaisemmin koneen jonkun osan rikkoontuessa ei ollut käytettävissä varaosaa, vaan osa jouduttiin valmistamaan alusta alkaen käyttäen mallina alkuperäistä. Osan valmistuksessa ja mittojen tarkistuksessa syntyy aina jonkin verran virhettä. Toleransseilla määritetään, kuinka suuri tämä virhe saa olla ennen kuin osa hylätään.
Mm. rei'issä ja tapeissa (ja myös esim. putkissa, ruuveissa, muttereissa ja akseleissa) käytetään monesti ISO 286:1988-standardin mukaisia toleransseja. Toleranssiryhmiä on määritelty A:sta ZC:hen asti a, b, c, ..., z, ... zc) ja -luokkia 1:stä 18:aan. Reiälle käytetään isoa kirjainta ja tapille pientä. Kirjain kuvaa, onko reiän/tapin oltava nimellisarvoaan suurempi vai pienempi ja numero kertoo vaihtelurajat. 
Esimerkiksi H7-toleranssi 3 mm:n reiälle tarkoittaa, että reiän on oltava 3 mm +0.010/-0 mm kokoinen ja h7-toleranssi 3 mm:n tapille taas määrää sen kooksi 3 mm -0.010/+0 mm (sovitus on tällöin melko tiukka!). H6 taas tarkoittaisi +0.006/-0 mm:n toleranssia (pienempi vaihteluväli) ja J7 +.006/-.004 mm:n toleranssia (sama vaihteluväli kuin H7:llä, mutta eri alueella).
Elektroniikassa komponenteille ilmoitetaan yleensä toleranssi, jonka sisällä joku komponentin arvo voi poiketa nimellisestä.
Esimerkiksi, jos vastuksen toleranssiksi ilmoitetaan 1 % (ellei muuta ilmoiteta, tarkoitetaan yleensä symmetristä toleranssia, ± 1 %) ja sen nimellinen resistanssi on 100 ohmia (Ω), vastuksen vastusarvo voi vaihdella välillä 99–101 Ω. 5 % toleranssilla vaihtelualue taas olisi 95–105 Ω.
Mittatoleranssit

Mittatoleranssit määräävät kappaleelle sallitut tosimitat nimellismittaan nähden. Toleranssit voidaan ilmoittaa yksinkertaisimmillaan rajamitoilla tai ylä ja alaeromitoin. Sallitut mitat voidaan kertoa myös toleranssijärjestelmän avulla. ISO-toleranssijärjestelmässä voidaan kirjaimen ja numeron muodostamalla symbolilla ilmaista toleranssiasema, -aste ja se onko kyseessä reikä vai akseli. Kirjaimella ilmoitettava toleranssiasema kertoo toleranssi alueen sijainnin nimellismittaan nähden. Numerolla ilmoitettava toleranssiaste kertoo sallitun tosimittojen vaihteluvälin.
Geometriset toleranssit

Geometriset toleranssit määrittelevät kappaleen muotoja. Ne asettavat vaatimuksia muun muassa heiton suuruudesta, tasomaisuudesta ja samankeskisyydestä.
Krios

Krios (m.kreik. Κρίος, "oinas") oli kreikkalaisessa mytologiassa Uranoksen ja Gaian poika, yksi kahdestatoista alkuperäisestä titaanista. Hänet tunnettiin myös nimellä Megamedes ("suuri herra").
Hän sai puolisonsa Eurybian kanssa lapset Astraios, Pallas ja Perses. Pausanias lisäksi mainitsee kuulleensa joidenkin väittäneen Pythonin olleen Krioksen poika.
Kriosta ei erikseen mainita titanomakhian tapahtumien yhteydessä, mutta titaanien hävittyä taistelun Olympoksen jumalille, heidät karkotettiin Tartarokseen.
Koiralammi (Tampere)

| Koiralammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°47′56″N, 23°55′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.312.1.007
Mittaustietoja
Pinnankorkeus:  145,4 m  
Rantaviiva:  0,44 km  
Pinta-ala:  0,727 ha  
Saaria:  ei saaria 
 fiKoiralammi 
Koiralammi  on Pirkanmaalla Tampereella Kaanaan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 0,7 hehtaaria ja se on 200 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vankaveden alueeseen (35.312) se kuuluu. Lammen vedenpinnan korkeus on 145,4 metriä mpy.